Mõeldes natuke suure plaani peale - väga paljud leiutised on inimesi füüsiliselt muutnud. Me ei suuda enam paljaste kätega karudest jagu saada, läbida jalgsi pikki vahemaid, ehitada ilma välise abita maju ega paljut muud. Meie füüsilised võimed ja oskused on tehnoloogia poolt rikutud. Aga  sellegipoolest 21. sajandil elavad inimesed paremini ja kauem, kui inimesed on elanud aegade alguest peale. Kaotatud võimed ja oskused pole lihtsalt enam vajalikud. Pärast kirjakeele leiutamist ei pea me enam kõike meeles pidama ja põlvest-põlve laulu kaudu endasi andma. Trükimasina leiutamine võimaldab oma mõtteid suurele hulgale paljundada, matemaatika neid kompaktselt esitada jne. Televisioon, Internet, Google ja muu tehnoloogia on ainult väikesed sammud selles progressis. Isegi kui meie mõtlemine nende  tõttu muutub, ei järeldu sellest automaatselt, et muutus oleks halb.